**E L Ő T E R J E S Z T É S**

**Borzavár Községi Önkormányzat Képviselő-testülete**

## 2018. augusztus 9-i rendkívüli ülésére

Tárgy: Kivitelező kiválasztása járda építési feladatra

Előadó: Dócziné Belecz Ágnes polgármester

Előterjesztés tartalma: határozati javaslat Szavazás módja: egyszerű többség

Az előterjesztés előkészítésében részt vett: -

Az előterjesztés előkészítésében közreműködnek: Városüzemeltetési Osztály

Láttam:

.................................................

Sümegi Attila jegyző

# Tisztelt Képviselő-testület!

Önkormányzatunk két forrásból – kistelepülési önkormányzatok támogatása, valamint a HungaroControl Zrt. által nyújtott, összesen 3 250 000 Ft támogatás -, saját erő kiegészítéssel valósítja meg a Fő utca – Diófa utca közötti járda („Nyúl járda”) 155 m-es szakaszának felújítását (új szegély építése, új burkolat kialakítása).

A kivitelezésre ajánlatkérési felhívást küldtünk ki, az alábbi ajánlatok érkeztek be (előterjesztéshez csatolva):

|  |  |  |  |
| --- | --- | --- | --- |
| **Ajánlattevő** | **I. rész (HC)** | **II. rész (kistelepülés)** | **Összesen** |
| Via Vomito Kft. | 4 011 244 Ft | 1 515 123 Ft | 5 526 367 Ft |
| Zirci Építő Kft. | 4 049 090 Ft | 1 510 741 Ft | 5 559 831 Ft |
| Kétutas kft. | 3 819 144 Ft | 1 472 184 Ft | 5 291 328 Ft |

Az ajánlatok határidőben érkeztek, érvényesek.

A kivitelezésre az Önkormányzat 2018. évi költségvetéséről szóló 2/2018.(II.19.) önkormányzati rendeletének (a továbbiakban: Költségvetési rendelet) 6. mellékletében 1 997 ezer forint összeg áll rendelkezésre. Ezt egészíti ki még a HungaroControl Zrt-től elnyert pályázati támogatás 2.000 ezer forintos összege. Jelen fejlesztés megvalósítása kulcsfontosságú, tekintettel arra, hogy a fejlesztéshez két pályázati támogatás is kapcsolódik, melyek közül az egyik elszámolási véghatárideje 2018. december 31. napja. Ezért javasolom, hogy az 1717/2017.(X.3.) Kormány határozat alapján támogatott Járda felújítás kapcsán a pályázati forrás (8.000 ezer forint) kiegészítéséhez elkülönített, a Költségvetési rendelet 6. mellékletében „Járdaépítés az 1717/2017.(X.3.) Korm. határozat alapján” előirányzat keretében biztosított 1.500 ezer forintos önrész összegéből a szükséges mérték, azaz 1.295 ezer forint kerüljön átcsoportosításra jelen előterjesztés tárgyát képező fejlesztéshez. Javasolom a legalacsonyabb összegű ajánlatot tevő Kétutas Kft-t az eljárás nyertesének kihirdetni, és vele a szerződést megkötni.

Kérem a Képviselő-testületet az előterjesztés megtárgyalására és a határozati javaslat elfogadására.

Borzavár, 2018. augusztus 7.

Dócziné Belecz Ágnes

polgármester

#### Határozati javaslat

#### Borzavár Községi Önkormányzat Képviselő-testületének

**…/2018. (VIII. 9.) határozata**

1./ Borzavár Községi Önkormányzat Képviselő-testülete Borzavár, 214 és 309 hrsz-ú ingatlanokon lévő járda felújításával megbízza a Kétutas Kft-t (8428 Borzavár, Kossuth u. 7.) mindösszesen 4 166 400 Ft + ÁFA, összesen bruttó 5 291 328 Ft díjért.

2./ A Képviselő-testület a fejlesztés megvalósításához szükséges önrészt az Önkormányzat 2018. évi költségvetéséről szóló 2/2018.(II.19.) önkormányzati rendelet 6. melléklet „Járdaépítés az 1717/2017.(X.3.) Korm. határozat alapján” előirányzatból történő 1.295 ezer forint átcsoportosításával biztosítja.

3./ A Képviselő-testület utasítja a polgármestert, hogy a 2./ pontban említett eseménnyel kapcsolatosan az előirányzatok közti átcsoportosítást hajtsa végre.

4./ A Képviselő-testület felhatalmazza a polgármestert a szerződés megkötésére.

Felelős: Dócziné Belecz Ágnes polgármester

Határidő: 1./-3./ pontok esetében: azonnal

4./ pont esetében: 2018. augusztus 31.